recursal/SuperWikiNEXT-32B huggingface dataset:
Το 1971 η Χούντα πραγματοποίησε μεταρρύθμιση στη **διοικητική διαίρεση της Ελλάδας**. 

Η μεταρρύθμιση προέβλεπε την διαίρεση της Ελλάδας σε 7 περιφερειακές διοικήσεις, διοικητές των οποίων θα ήταν υφυπουργοί - περιφερειακοί διοικητές. Οι 52 νομαρχίες θα αυξάνονταν σε 56. Ο Νομός Αττικής χωρίστηκε σε 4 ακόμη νομαρχίες. Η μεταρρύθμιση τέθηκε σε εφαρμογή στις 26 Αυγούστου 1971. Την ίδια ημέρα ο Γεώργιος Παπαδόπουλος πραγματοποίησε ανασχηματισμό στην κυβέρνησή του. 

Οι πρώτοι υφυπουργοί - περιφερειακοί - διοικητές ήταν οι:

|  | Περιφερειακή Διοίκηση | Υφυπουργός & Περιφερειακός Διοικητής |
| --- | --- | --- |
| 1 | **Αττικής & Νήσων** | Κωνσταντίνος Παπαδόπουλος |
| 2 | **Κεντρικής & Δυτικής Μακεδονίας** | Νικόλαος Γκαντώνας |
| 3 | **Πελοποννήσου & Δυτικής Στερεάς Ελλάδος** | Κωνσταντίνος Καρύδας |
| 4 | **Θεσσαλίας** | Ιωάννης Λαδάς |
| 5 | **Κρήτης** | Γιώργος Γεωργαλάς |
| 6 | **Ηπείρου** | Διομήδης Αγγελόπουλος |
| 7 | **Ανατολικής Μακεδονίας και Θράκης** | Κωνσταντίνος Μπράβος |

Μετά το πραξικόπημα του Ιωαννίδη, η Κυβέρνηση Αδαμαντίου Ανδρουτσόπουλου 1973 στις 26 Νοεμβρίου 1973 ανακοίνωσε ότι «καταργούνται το Συνταγματικόν Δικαστήριον, το ΑΣΔΥ, και αι Περιφερειακαί διοικήσεις».
**Γοτθικό σκάκι**

 Παράταξη εκκίνησης.

Το **Γοτθικό σκάκι** (*Gothic Chess*) είναι παραλλαγή στο σκάκι που επινόησε ο Εντ Τράις και προέρχεται από το Σκάκι του Καπαμπλάνκα. Κατοχυρώθηκε με δίπλωμα ευρεσιτεχνίας το 2002, αλλά το δίπλωμα ευρεσιτεχνίας έληξε το 2006.

Το παιχνίδι παίζεται σε σκακιέρα 10×8 με επιπλέον κομμάτια όπως και στο σκάκι Καπαμπλάνκα. Η μόνη διαφορά είναι η παράταξη εκκίνησης, η οποία φαίνεται στο διάγραμμα δεξιά.

Επιπλέον κομμάτια
-----------------

Τα επιπλέον κομμάτια στην παραλλαγή αυτή είναι:

* Καγκελάριος Ο καγκελάριος συνδυάζει τις δυνάμεις του πύργου και του ίππου.
* Αρχιεπίσκοπος Ο αρχιεπίσκοπος συνδυάζει τις δυνάμεις του αξιωματικού και του ίππου.

Τα ονόματα των κομματιών, ως *αρχιεπίσκοπος* (*archbishop*) και *καγκελάριος* (*chancellor*), δόθηκαν από τον Χοσέ Ραούλ Καπαμπλάνκα για την παραλλαγή του. Αυτά τα ονόματα εξακολουθούν να χρησιμοποιούνται στις πιο σύγχρονες παραλλαγές του σκακιού του Καπαμπλάνκα.

Τουρνουά
--------

Το 2004, ο Εντ Τράις διοργάνωσε ένα παγκόσμιο πρωτάθλημα για Γοτθικό σκάκι με ηλεκτρονικούς υπολογιστές (*Gothic Chess Computer World Championship*), που τελικά κέρδισε με το δικό του πρόγραμμα, το οποίο ονόμαζε *Gothic Vortex*.

Παραπομπές
----------

1. ↑  «Gothic Chess». Chess Variants Org. Ανακτήθηκε στις 4 Μαΐου 2016.
2. ↑  «United States Patent 6,481,716 (method of playing a variant of chess)». uspto.gov. Αρχειοθετήθηκε από το πρωτότυπο στις 14 Αυγούστου 2017.
3. ↑  «Patent 6,481,716 expired on November 19, 2006». *Notice of Expiration of Patents Due to Failure to Pay Maintenance Fee*. uspto.gov.
4. ↑  Trice, Ed (Δεκέμβριος 2004). «The 2004 Gothic Chess Computer World Championship». *ICGA Journal* **27** (4): 249–254.

Εξωτερικοί σύνδεσμοι
--------------------

* «Play Gothic Chess online». Grand Games.
Ο **Μίμης Τραϊφόρος** (Πειραιάς, 16 Οκτωβρίου 1913 - Αθήνα, 28 Μαρτίου 1998) ήταν Έλληνας στιχουργός ελαφρών τραγουδιών.

Βιογραφικό
----------

Γεννήθηκε στον Πειραιά. Από μικρός ασχολήθηκε με το θέατρο, τη συγγραφή, τη σκηνοθεσία και την ποίηση. Πήρε το δίπλωμα του ηθοποιού απ' τη Δραματική Σχολή του Βασιλικού Θεάτρου ενώ φοιτούσε ταυτόχρονα και στη Νομική Σχολή του Πανεπιστημίου Αθηνών. Το 1934 πήγε στη Μάντρα του Αττίκ όπου εργάστηκε σαν ποιητής και κονφερανσιέ και δύο χρόνια αργότερα(το 1936) στην μπουάτ Όαση. Το 1940 έγραψε για τη Σοφία Βέμπο το τραγούδι "Παιδιά της Ελλάδος παιδιά". Τότε γνώρισε τη θρυλική τραγουδίστρια, αγαπήθηκαν και αργότερα παντρεύτηκαν. Να πούμε πως οι στίχοι όλων σχεδόν των τραγουδιών τα οποία ερμήνευσε η Βέμπο γράφτηκαν απ' τον Τραϊφόρο. Επίσης έχει γράψει τους στίχους του επίσημου ύμνου του Π.Α.Ο.Κ. Έχει γράψει πάνω απο 350 επιθεωρήσεις και 10 πρόζες. Όπως "Οταν γυρίζουν τα χελιδόνια", "Ο 13ος Θεός", ¨" Ο ουρανοκατέβατος" κ.ά. Πηγή το βιβλίο του ανιψιού του Βασίλη Π. Τραϊφόρου: «ΜΙΜΗΣ ΤΡΑΪΦΟΡΟΣ και ΣΟΦΙΑ ΒΕΜΠΟ της Ελλάδος παιδιά». Εκδόσεις "ΑΛΚΥΩΝ" 2013." Έχει γράψει τους στίχους για τα τραγούδια "Παιδιά Της Ελλάδος παιδιά", "Κανε κουράγιο Ελλάδα μου", "Αθήνα και πάλι Αθήνα", "Ας ερχόσουν για λίγο", "Όταν γυρίζουν τα χελιδόνια" και πολλά αλλά.

Πέθανε στις 28 Μαρτίου του έτους 1998 στο Νοσοκομείο Ευαγγελισμός στην Αθήνα και κηδεύτηκε δυο μέρες αργότερα στο Πρώτο Νεκροταφείο της Αθήνας.

Παραπομπές
----------

1. ↑  www.irafina.gr/pethane-i-kori-tis-sofias-vempo-ke-tou-mimi-traiforou/.
2. ↑  Το Βασιλικό Θέατρο (Ελλάδα) σήμερα ονομάζεται Εθνικό.
3. ↑  «Στίχοι, ποιήματα, μεταφράσεις».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35723961
* **ΕΒΕ**: 30562
* **AA**: 97216
* **BiblioNet**: **105509**
* LCCN: n79012271
* ISNI: 0000 0000 2105 3452
* GND: 1047127040
* MusicBrainz: 0ec2472d-f6d7-4d7b-8ae0-4c15d4fabfce

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mimis Traiforos  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γενικός Κυβερνήτης** της Τζαμάικα (Governor-General ) είναι ο αντιπρόσωπος του Μονάρχη στο νησί. Η επίσημη έδρα του Γενικού Κυβερνήτη είναι το Κυβερνείο (Government House). Η χώρα έγινε ανεξάρτητη από το Ηνωμένο Βασίλειο το 1962. Ο Γενικός Κυβερνήτης διορίζεται από τον εκάστοτε Μονάρχη. 

Η εκπροσώπηση του Μονάρχη από το Γενικό Κυβερνήτη γίνεται σε περιστάσεις τελετών, όπως τα εγκαίνια του κοινοβουλίου, η απόδοση τιμών και οι στρατιωτικές παρελάσεις. Με βάση το Σύνταγμα, σε ορισμένα ζητήματα έχει την εξουσία να διορίζει και να τιμωρεί δημοσίους υπαλλήλους, όμως μόνο σε ελάχιστες περιπτώσεις μπορεί να ενεργεί κατά βούληση. Πρώτος στο αξίωμα μετά την ανεξαρτησία, υπηρέτησε ο Κένεθ Μπλάκμπερν.

Γενικοί Κυβερνήτες της Τζαμάικα (1962–σήμερα)
---------------------------------------------

| Από | Έως | Όνομα (διάρκεια ζωής) | Σχόλια |
| --- | --- | --- | --- |
| 6 Αυγούστου 1962 | 30 Νοεμβρίου 1962 | Σερ Κένεθ Μπλάκμπερν (1907-1980) | Ήταν Κυβερνήτης και πριν την ανεξαρτησία (από το 1957 Κυβερνήτης της Τζαμάικα) |
| 1η Δεκεμβρίου 1962 | 2 Μαρτίου 1973 | Σερ Κλίφορντ Κάμπελ (1892-1991) |  |
| *2 Μαρτίου 1973* | *27 Ιουνίου 1973* | *Σερ Χέρμπερτ Ντάφας* (1908-2002) | *Υπηρεσιακός* |
| 27 Ιουνίου 1973 | 31 Μαρτίου 1991 | Σερ Φλόραϊζελ Γκλάσποουλ (1909-2000) |  |
| *31 Μαρτίου 1991* | *1η Αυγούστου 1991* | *Έντουαρντ Ζάκα* (1931-2019) | *Υπηρεσιακός* |
| 1η Αυγούστου 1991 | 15 Φεβρουαρίου 2006 | Σερ Χάουαρντ Κουκ (1915-2014) |  |
| 15 Φεβρουαρίου 2006 | 26 Φεβρουαρίου 2009 | Σερ Κένεθ Ο. Χολ (1941-) |
| 26 Φεβρουαρίου 2009 | Σήμερα | Σερ Πάτρικ Άλεν (1951-) |
|

Παραπομπές
----------

1. ↑  "Government of Jamaica" Αρχειοθετήθηκε 2007-06-06 στο Wayback Machine. Jamaica Information Service

Εξωτερικοί σύνδεσμοι
--------------------

* worldstatesmen.org[*νεκρός σύνδεσμος*]
Ο **Νικηφόρος Ρώτας** (Αθήνα 1929-2004) ήταν ένας διακεκριμένος Έλληνας συνθέτης και θεατρικός συντελεστής.

Ήταν γιος του ποιητή και θεατρικού συγγραφέα Βασίλη Ρώτα και της Κατερίνας Γιαννακοπούλου.

Έλαβε μουσική εκπαίδευση από νεαρή ηλικία, λαμβάνοντας υποτροφία στο Κολλέγιο Αθηνών το 1939, όπου σπούδασε με τον Μίνωα Δούνια. Ήταν αυτοδίδακτος στο φλάουτο με ράμφος και ασχολήθηκε τόσο με τη δυτική όσο και με την ελληνική δημοτική μουσική. Κατά την περίοδο της Κατοχής παρακολούθησε το Θεατρικό Εργαστήριο, εστιάζοντας στη βυζαντινή μουσική με δάσκαλο τον Σίμωνα Καρά. Μετά το 1944, συμμετείχε στο Θέατρο του Βουνού ως φλαουτίστας, δάσκαλος και σκηνοθέτης.

Συνέχισε τις σπουδές του σε σύνθεση και όμποε στη Μουσική Ακαδημία Βιέννης και επέστρεψε στην Ελλάδα το 1962, όπου εργάστηκε ως ελεύθερος επαγγελματίας συνθέτης. Το συνθετικό του έργο περιλαμβάνει πάνω από 100 έργα, από μεγάλα συμφωνικά έργα και μουσική δωματίου έως ορατόρια, καντάτες, μουσική μπαλέτου και ηλεκτρονική μουσική. Συνέθεσε για το θέατρο, τον κινηματογράφο και την τηλεόραση, με έργα που παίχτηκαν σε ελληνικά φεστιβάλ και διεθνώς.

Εκτός από τα συνθετικά του έργα, ο Ρώτας ήταν γνωστός για το θεωρητικό του έργο στη μουσική. Δημοσίευσε το *Πώς Ακούμε Μουσική* το 1986, εστιάζοντας στις σχέσεις μεταξύ των διαφορετικών στοιχείων σε ένα μουσικό έργο και τις σχέσεις μουσικής και κοινωνικότητας. Το έργο του περιλαμβάνει επίσης πρωτότυπες σειρές ραδιοφωνικών εκπομπών, μια πειραματική μέθοδο διδασκαλίας μουσικής για το δημοτικό σχολείο, και άλλες μελέτες.

Απεβίωσε σε ηλικία 75 ετών.

Παραπομπές
----------

1. 1 2 3 4  «Πέθανε ο συνθέτης και μελετητής Νικηφόρος Ρώτας». *Η ΚΑΘΗΜΕΡΙΝΗ*. 18 Νοεμβρίου 2004. Ανακτήθηκε στις 8 Δεκεμβρίου 2023.
2. 1 2 3  Αραβανής, Σπύρος. «Νικηφόρος Ρώτας (1929-2004), «Τραγούδια Καβάφη», Στάσις 2007». *ΠΟΙΕΙΝ*.
Η **1. ΦΦΚ Φρανκφούρτη** (γερμανικά: *1. FFC Frankfurt*) είναι γερμανικός ποδοσφαιρικός σύλλογος γυναικών με έδρα τη Φραγκφούρτη. Η ομάδα υπερέχει σε τίτλους στο εγχώριο αλλά και σε διεθνές επίπεδο. Κατέχει ρεκόρ τίτλων Πρωταθλήματος και Κυπέλλου Γερμανίας, όπως και του ΟΥΕΦΑ Τσάμπιονς Λιγκ Γυναικών.

Ιστορία
-------

Ο σύλλογος έχει τις ρίζες του στη «ΣΓ Πράουνχαϊμ» (SG Praunheim). Το τμήμα ποδοσφαίρου γυναικών της Πράουνχαϊμ ιδρύθηκε το 1973. Ο σύλλογος δεν είχε επιτυχίες στο εγχώριο πρωτάθλημα ή στο κύπελλο, αλλά προβιβάστηκε στη Μπούντεσλιγκα κατά την ίδρυσή της το 1990. Στις αρχές της δεκαετίας του 1990, η Πράουνχαϊμ βρισκόταν μέση του βαθμολογικού πίνακα με μια τάση για μικρές βελτιώσεις από περίοδο σε περίοδο.

Τα θεμέλια για την μετέπειτα επιτυχία του συλλόγου μπήκαν στη περίοδο του 1993–94, όταν η πρώην αρχηγός της, Μόνικα Σταμπ, ως προπονητής και επικεφαλής του τμήματος ποδοσφαίρου γυναικών και ο Ζίγκφριντ Ντίτριχ ως διαχειριστής και επενδυτής, ανέπτυξαν μια επαγγελματική ιδέα για να οδηγήσουν τον σύλλογο σε διαρκή επιτυχία, μία πρωτοπόρος ιδέα στο γερμανικό ποδόσφαιρο γυναικών. Την 1η Ιανουαρίου του 1999, το τμήμα ποδοσφαίρου γυναικών της ΣΓ Πράουνχαϊμ δημιούργησε την «1. ΦΦΚ Φρανκφούρτη».

Μετά από 21 χρόνια πετυχημένης πορείας με τίτλους σε Γερμανία και σε Ευρώπη η ομάδα άλλαξε το καλοκαίρι του 2020 την ονομασία της και πλέον ονομάζεται Frauen Eintracht Frankfurt μιας και πλέον βρίσκεται κάτω από την ομπρέλα του ομώνυμου συλλόγου όπως και η ανδρική ομάδα.

Επιτυχίες
---------

### Εγχώριες διοργανώσεις

* **Πρωτάθλημα Γερμανίας**
	+ **Πρωταθλήτρια (7)**: 1999, 2001, 2002, 2003, 2005, 2007, 2008
* **Κύπελλο Γερμανίας**
	+ **Κυπελλούχος (9)**: 1999, 2000, 2001, 2002, 2003, 2007, 2008, 2011, 2014
* **Πρωτάθλημα Γερμανίας Ποδοσφαίρου Σάλας**
	+ **Πρωταθλήτρια (7)**: 1997, 1998, 1999, 2002, 2003, 2008, 2012

### Διεθνείς διοργανώσεις

* **Κύπελλο Γυναικών ΟΥΕΦΑ/ΟΥΕΦΑ Τσάμπιονς Λιγκ Γυναικών**
	+ **Νικήτρια (4)**: 2002, 2006, 2008, 2015

Παραπομπές
----------

1. ↑  www.weltfussball.de/teams/1-ffc-frankfurt-frauen/1/.
2. ↑  (Γερμανικά) frankfurt.de/themen/sport/sportorte/outdoor/stadien/stadion-am-brentanobad. Ανακτήθηκε στις 14  Οκτωβρίου 2023.
3. ↑  «Arnautis neuer Cheftrainer in Frankfurt». (Γερμανικά) 29  Σεπτεμβρίου 2017. Ανακτήθηκε στις 14  Οκτωβρίου 2023.
4. 1 2  «Die Erfolgsstory des 1. FFC Frankfurt» (στα Γερμανικά). 1. FFC Frankfurt. 2008. Αρχειοθετήθηκε από το πρωτότυπο στις 7 Νοεμβρίου 2007. Ανακτήθηκε στις 15 Ιουλίου 2009.

Εξωτερικοί σύνδεσμοι
--------------------

* Επίσημος ιστότοπος
Η **Μαρία Κυπριωτάκη - Περράκη** (1933 - 6 Φεβρουαρίου 2015) ήταν Ελληνίδα ιατρός και πολιτικός, στενή συνεργάτιδα της Μαργαρίτας Παπανδρέου. Διετέλεσε βουλευτής και υφυπουργός του ΠΑΣΟΚ, καθώς και διοικήτρια του ΟΓΑ.

Βιογραφικά στοιχεία
-------------------

Γεννήθηκε το 1933 στο Ηράκλειο Κρήτης. Σπούδασε στην Ιατρική Σχολή του Πανεπιστημίου Αθηνών και ειδικεύτηκε στη χειρουργική γυναικολογία.

Υπήρξε ιδρυτικό στέλεχος του ΠΑΣΟΚ και γραμματέας του Τομέα Γυναικών, καθώς και πρόεδρος της Ένωσης Γυναικών Ελλάδος (ΕΓΕ), που ίδρυσε η Μαργαρίτα Παπανδρέου. 

Εκλέχθηκε βουλευτής Β΄ Αθηνών το 1977 και το 1981 και βουλευτής Ηρακλείου το 1985. Στη Βουλή πρωτοστάτησε και εισηγήθηκε την αποποινικοποίηση των αμβλώσεων (1986).

Διετέλεσε υφυπουργός Κοινωνικών Υπηρεσιών από τον Οκτώβριο του 1981 μέχρι τον Ιούλιο του 1982, υφυπουργός Υγείας και Πρόνοιας από τον Ιούλιο του 1982 μέχρι τον Ιούνιο του 1985, υφυπουργός Υγείας, Πρόνοιας και Κοινωνικών Ασφαλίσεων από τον Απρίλιο μέχρι τον Οκτώβριο του 1986, και υφυπουργός Προεδρίας της Κυβερνήσεως, αρμόδια για θέματα ισότητας των δύο φύλων, από το Νοέμβριο του 1988 μέχρι τον Ιούλιο του 1989.

Τέλος, διετέλεσε και Διοικήτρια του ΟΓΑ στην τελευταία κυβέρνηση του Ανδρέα Παπανδρέου (1993 - 1996).

Πέθανε τον Φεβρουάριο του 2015, σε ηλικία 82 ετών.

Πηγές
-----

1. ↑  1a77eb19-7396-4719-8dcc-a8f1be7be991. Ανακτήθηκε στις 23  Απριλίου 2022.
2. ↑  Βουλή των Ελλήνων. 1a77eb19-7396-4719-8dcc-a8f1be7be991. Ανακτήθηκε στις 23  Απριλίου 2022.
3. 1 2 3  «Πέθανε η πρώην βουλευτής ΠΑΣΟΚ και υπουργός, Μαρία Κυπριωτάκη-Περάκη». *Το Βήμα Online*. 2015-02-06.. Ανακτήθηκε στις 2015-10-22.
4. 1 2  Σιούφας, Δημήτρης (2012). *Κράτος και κυβερνήσεις της μεταπολίτευσης 1974 - 2011* (PDF). Αθήνα.
**Ένοχος Χωρίς Αποδείξεις** (Guilty by Suspicion) είναι μια αμερικανική δραματική ταινία του 1991 για τη Μαύρη Λίστα του Χόλυγουντ, τον Μακαρθισμό , καθώς και τις δραστηριότητες της Επιτροπής Αμερικανικών Δραστηριοτήτων. Σε σενάριο και σκηνοθεσία του Ίρβιν Γουίνκλερ, πρωταγωνιστούσαν ο Ρόμπερτ Ντε Νίρο, η Ανέτ Μπένινγκ και ο Τζωρτζ Γουέντ.

Η ταινία εισήχθη στο Φεστιβάλ Κινηματογράφου των Καννών το 1991.

Πλοκή
-----

Ο Ντέηβιντ Μέριλ (Ντε Νίρο), σκηνοθέτης του Χόλυγουντ του 1950, επιστρέφει από το εξωτερικό για να διαπιστώσει ότι μια αυξανόμενη παλίρροια του Μακαρθισμού και του Κόκκινου Φόβου έχει οδηγήσει στο ότι δεν του επιτρέπεται να δουλεύει σε ταινίες. Θα του επιτραπεί να σκηνοθετήσει μόνο όταν εμπλέξει τους συναδέλφους του ως κομμουνιστές πράκτορες. Πιεζόμενος και από τον παραγωγό του Ντάριλ Ζάνουκ, πρέπει να αποφασίσει εάν θα μετατραπεί σε καταδότη ή να τηρήσει τις Αρχές του με κόστος το έργο της ζωής του. Παρόλο που ο ίδιος δεν υπήρξε ποτέ κομμουνιστής, μπαίνει σε φοβερή περιπέτεια. Τον εγκαταλείπουν οι καλύτεροί του φίλοι, τα στούντιο του κλείνουν τις πόρτες, τον παρακολουθούν άντρες του FBI, βρίσκεται χωρίς δουλειά και τελικά χάνει το σπίτι του. Σε όλο αυτό το κλίμα εξευτελισμού ο Ντέηβιντ βρίσκει τη δύναμη να μη λυγίσει.

Ηθοποιοί
--------

* Ρόμπερτ Ντε Νίρο ως Ντέιβιντ Μέριλ
* Ανέτ Μπένινγκ ως Ruth Merrill
* Τζωρτζ Γουέντ ως Bunny Baxter
* Πατρίσια Γουέτιγκ ως Dorothy Nolan
* Σαμ Γουοναμέικερ ως Felix Graff
* Λουκ Ένουαρντς ως Paulie Merrill
* Κρις Κούπερ ως Larry Nolan
* Μπεν Πιάτσα ως Ντάριλ Ζάνουκ
* Μάρτιν Σκορσέζε ως Joe Lesser

Υποδοχή
-------

Η ταινία άνοιξε με καλές κριτικές και κέρδισε επαίνους για την απόδοση του Ρόμπερτ Ντε Νίρο. Ο Ρότζερ Ίμπερτ έδωσε στην ταινία τριάμιση από τα τέσσερα αστέρια και έγραψε ότι η ταινία "διδάσκει ένα μάθημα που πάντα κινδυνεύουμε να ξεχνάμε: ότι η μεγαλύτερη υπηρεσία που μπορούμε να κάνουμε στη χώρα μας είναι να είμαστε πιστοί στη συνείδησή μας".

Παραπομπές
----------

1. ↑  «Festival de Cannes: Guilty by Suspicion». *festival-cannes.com*. Ανακτήθηκε στις 9 Αυγούστου 2009.
2. ↑  «Guilty By Suspicion». *Chicago Sun-Times* (The Chicago Sun-Times). 1991-03-15.. Ανακτήθηκε στις 2013-10-22.

Εξωτερικές συνδέσεις
--------------------

* *Guilty by Suspicion*   στην IMDb
* *Guilty by Suspicion* στο Rotten Tomatoes
* *Guilty by Suspicion* στο Box Office Mojo
1. Δύο μη αναμείξιμα υγρά, τα οποία δεν έχουν γαλακτοποιηθεί
2. Ένα γάλακτωμα της φάσης ΙΙ διασπείρεται στη φάση Ι
3. Το ασταθές γαλάκτωμα σταδιακά διαχωρίζεται
4. Ένας επιφανειοδραστικός παράγοντας τοποθετείται ανάμεσα στη φάση ΙΙ και τη φάση Ι, σταθεροποιώντας το γαλάκτωμα

Το **γαλάκτωμα** είναι ομοιογενές μίγμα δύο ή περισσότερων υγρών τα οποία συνήθως δεν θα αναμιγνύονταν εξαιτίας του διαχωρισμού φάσεων των υγρών. Το γαλάκτωμα συνήθως είναι διαυγές Τα γαλακτώματα είναι μέρος μιας γενικότερης τάξης του συστήματος των δύο φάσεων της ύλης που καλείται κολλοειδές. Αν και ο όρος κολλοειδές και γαλάκτωμα μερικές φορές χρησιμοποιούνται εναλλάξ, ο όρος γαλάκτωμα θα πρέπει να χρησιμοποιείται όταν και οι δύο φάσεις, η συνεχής και η διεσπαρμένη, είναι υγρά. Σε ένα γαλάκτωμα, το ένα υγρό (η διεσπαρμένη φάση) διασπείρεται μέσα σε ένα άλλο (συνεχής φάση). Παραδείγματα γαλακτωμάτων περιλαμβάνουν τις βινεγκρέτ, το ομογενοποιημένο γάλα και κάποια υγρά που χρησιμοποιούνται στην μεταλλουργία.

Δύο υγρά μπορούν να δημιουργήσουν διαφορετικούς τύπους γαλακτώματος. Για παράδειγμα, το νερό και το λάδι μπορούν να δημιουργήσουν ένα γαλάκτωμα λαδιού σε νερού, όπου το λάδι είναι η διεσπαρμένη φάση και το νερό είναι η συνεχής φάση, ή ένα γαλάκτωμα νερού σε λάδι, όπου το λάδι είναι η συνεχής φάση και το νερό η διεσπαρμένη. Επίσης είναι πιθανά πολλαπλά γαλακτώματα, όπως ένα γαλάκτωμα νερό σε λάδι σε νερό ή λάδι σε νερό σε λάδι.

Τα γαλακτώματα, όντα υγρά, δεν παρουσιάσουν σταθερή εσωτερική δομή. Τα σταγονίδια διασπείρονται στη συνεχή φάση (η οποία μερικές φορές αναφέρεται ως το «μέσο διασποράς») αν και συνήθως θεωρούνται να είναι τοποθετημένα στατιστικά παράγοντας περίπου σφαιρικά σταγονίδια. Όταν τα μόρια τακτοποιούνται κατά τη διάρκεια του διαχωρισμού φάσεων των υγρών, σχηματίζουν υγρούς κρυστάλλους παρά διαλύματα. Τα λιπίδια, τα οποία χρησιμοποιούνται από όλους τους ζωντανούς οργανισμούς, είναι παράδειγμα μορίων τα οποία μπορούν να σχηματίσουν γαλακτώματα (π.χ. σφαιρικά μικύλλια) ή υγρούς κρυστάλλους (δίφυλλες μεμβράνες).

Ο όρος γαλάκτωμα χρησιμοποιείται για να αναφερθεί επίσης στη φωτοευαίσθητη πλευρά του φωτογραφικού φιλμ. Τέτοια φωτογραφικά γαλακτώματα περιλαμβάνουν κολλοειδή αλίδια αργύρου τα οποία διασπείρονται σε ζελατίνη. Τα πυρηνικά γαλακτώματα είναι παρόμοια με τα φωτογραφικά γαλακτώματα, με τη διαφορά ότι χρησιμοποιούνται στη σωματιδιακή φυσική για την ανίχνευση σωματιδίων υψηλών ενεργειών.

Δείτε επίσης
------------

* Κολλοειδές
* Αιώρημα
Συντεταγμένες: 36°7′59″N 29°44′56″E﻿ / ﻿36.13306°N 29.74889°E﻿ / 36.13306; 29.74889

Το νότιο τμήμα του νησιού όπως φαίνεται από τα βορειοδυτικά
Η **Αλιμενταριά** ({{lang-tr|*İç Ada*) είναι νησίδα της Τουρκίας κοντά στην Κας (αρχαία Αντίφελλος), στην ομώνυμη περιοχή της επαρχίας Αττάλειας. Βρίσκεται στην ανατολική Μεσόγειο Θάλασσα, περίπου πέντε ναυτικά μίλια δυτικά-νοτιοδυτικά του νησιού Καράβολα, και περίπου στα μισά της διαδρομής μεταξύ της Καράβολας και της ελληνικής νησίδας Στρογγυλή. Το νησί έχει το σχήμα ενός ορθογωνίου τριγώνου που απλώνεται κατά μήκος ενός βορειοανατολικού-νοτιοδυτικού άξονα, του οποίου τα σκέλη έχουν 2,5 και 1,2 χιλιόμετρα μήκος. Διαχωρίζεται από την ηπειρωτική χώρα από πλάτος 150 μέτρων. Η Αλιμενταριά είναι ακατοίκητη και καλύπτεται με μακία.

Ήταν πεδίο αντιπαράθεσης μεταξύ της Ιταλίας και της Τουρκίας μετά την ιταλική κατάληψη του Καστελορίζου, η Συνθήκη του 1932 μεταξύ Ιταλίας και Τουρκίας, η οποία όριζε τα θαλάσσια σύνορα μεταξύ των δύο δυνάμεων το ανέθεσε στην Τουρκία.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |
Το ***Marie Claire*** (επίσημα αναγράφεται με μικρά αρχικά **marie claire**) είναι γυναικείο μηνιαίο περιοδικό. Εκδόθηκε για πρώτη φορά στη Γαλλία το 1937, στη συνέχεια και στο Ηνωμένο Βασίλειο από το 1941 και από τότε άρχισε σταδιακά να εκδίδεται σε περισσότερες χώρες. Επικεντρώνεται κυρίως σε επώνυμες γυναίκες ανά την υφήλιο και σε διάφορα παγκόσμια ζητήματα, καθώς και στην υγεία, την ομορφιά, τη μόδα, την πολιτική, την οικονομία και τις καριέρες των επωνύμων. Η ελληνική έκδοση του Marie Claire εστιάζει σε θέματα όπως η γυναίκα, η μόδα, το στυλ, η αισθητική, η ομορφιά και οι ανθρώπινες σχέσεις.

Ιστορία
-------

Οι Jean Prouvost και Marcelle Auclair ίδρυσαν το περιοδικό. Το πρώτο του τεύχος εκδόθηκε το 1937 και αρχικά εκδιδόταν κάθε Τετάρτη. Λέγεται πως το 1942, οι γερμανικές αρχές στη Γαλλία απαγόρευσαν τη διανομή των περισσότερων περιοδικών, και το Marie Claire ήταν ένα από αυτά. Ωστόσο, μία άλλη εκδοχή υποστηρίζει πως το περιοδικό εκδιδόταν κανονικά από 1943 μέχρι και το 1944, μέχρι που οι αρχές απαγόρευσαν τη διανομή του το φθινόπωρο του 1944, εξαιτίας της εξαιρετικής επιτυχίας του. Το περιοδικό ξανα-άνοιξε το 1954. Τότε ήταν που άρχισε να εκδίδεται σε μηνιαία βάση. Το 1976, ο Prouvost συνταξιοδοτήθηκε και η κόρη του Evelyne ανέλαβε το περιοδικό, προσθέτοντάς το στον όμιλο L'Oreal Group.

Η ελληνική έκδοση του περιοδικού εκδόθηκε για πρώτη φορά το Νοέμβριο του 1988, από τη Ρούλα Μητροπούλου.

Παγκοσμίως
----------

Εκτός από τη Γαλλία και την Ελλάδα, το περιοδικό Marie Claire εκδίδεται στις ακόλουθες χώρες: Αυστραλία, Βέλγιο, Βραζιλία, Καναδάς, Κίνα, Δημοκρατία της Τσεχίας, Χονγκ Κονγκ, Ουγγαρία, Ινδονησία, Ιταλία, Κουβέιτ, τη Λατινική Αμερική, Μαλαισία, Μεξικό, Ολλανδία, Ρουμανία, Ρωσία, Σαουδική Αραβία, Νότια Αφρική, Νότια Κορέα, Ισπανία, Ελβετία, Ταϊβάν, Ταϊλάνδη, Τουρκία, Ουκρανία, Ηνωμένα Αραβικά Εμιράτα, Ηνωμένο Βασίλειο και Ηνωμένες Πολιτείες.

Παραπομπές
----------

1. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 0025-3049.

Εξωτερικοί σύνδεσμοι
--------------------

* Πολυμέσα σχετικά με το θέμα  Marie Claire στο Wikimedia Commons
Ο **Λάκης Παππάς** (9 Ιανουαρίου 1938 - 26 Μαρτίου 2014) ήταν Ελληνας τραγουδιστής του νέου κύματος.

Βίος
----

Ο **Λάκης Παππάς** γεννήθηκε στην Πρέβεζα το 1938 και έκανε την πρώτη του καλλιτεχνική εμφάνιση το 1959. Αναδείχτηκε στον καλλιτεχνικό χώρο με τη συμμετοχή του στην «Οδό Ονείρων» του Μάνου Χατζιδάκι.

Ήταν από τους κυριότερους εκφραστές του νέου κύματος. Από τα πλέον γνωστά του τραγούδια ήταν «Πάει κι' αυτή η Κυριακή», «Μη κουραστείς να μ΄αγαπάς», «Ήταν καμάρι της Αυγής», «Μανούλα μου», «Ο Έκτορας κι η Ανδρομάχη», «Έλα μαζί μου», «Ρίχνω την καρδιά μου στο πηγάδι», «Κι ύστερα μου μιλάς».

Πέθανε στις 26 Μαρτίου 2014, σε ηλικία 76 ετών, στην Αθήνα.

1. ↑  GreekDiscography. «GreekDiscography». *www.GreekDiscography.gr*. Ανακτήθηκε στις 3 Απριλίου 2024.
Η **Μαρίλου Πάντουα**, πλήρες όνομα **Μαρία ντε λα Λουθ Πάντουα**, είναι μεξικανή ακτιβίστρια για τα ανθρώπινα δικαιώματα και γραμματέας για τα φύλα και τα ανθρώπινα δικαιώματα της Εθνικής Ένωσης Οικιακών Εργαζομένων, η οποία είναι μία οργάνωση που στοχεύει στην υπεράσπιση των δικαιωμάτων των οικιακών εργαζομένων στο Μεξικό. Εκεί είναι υπεύθυνη για το πρόγραμμα τοποθέτησης εργαζομένων. Ηγήθηκε της εκστρατείας «Φωνές υπερασπιστών», η οποία δημιούργησε δελτία τύπου και άλλα μέσα ενημέρωσης για να πιέσει τις κυβερνήσεις να ανταποκριθούν στην πανδημία COVID-19 έχοντας κατά νου τα ανθρώπινα δικαιώματα.

Ακτιβισμός
----------

Η Πάντουα εργάστηκε ως οικιακή βοηθός πριν από την ένταξή της στην Εθνική Ένωση Οικιακών Εργαζομένων και έγινε γραμματέας της ένωσης για τα δικαιώματα φύλου και τα ανθρώπινα δικαιώματα. Επιπλέον, ήταν υπεύθυνη για το πρόγραμμα τοποθέτησης εργαζομένων. Στη συνέχεια έγινε Γενική Γραμματέας της ένωσης, κατευθύνοντας τις προσπάθειές της.

Κατά τη διάρκεια της πανδημίας COVID-19, η Πάντουα επιχείρησε να φέρει στο φως τις προκλήσεις που αντιμετώπιζαν οι οικιακοί εργαζόμενοι και τις αθέμιτες ή επικίνδυνες πρακτικές που εφάρμοσαν οι εργοδότες τους. Μεταξύ των ανησυχιών της ήταν ο προσωπικός προστατευτικός εξοπλισμός για την προστασία από τις χημικές ουσίες που χρησιμοποιούνται για την απολύμανση και τον καθαρισμό, η έλλειψη ασφάλειας στην εργασία, η έκθεση σε άτομα που κινδυνεύουν με COVID-19, η έλλειψη πληρωμένων υπερωριών για τις νέες ευθύνες που σχετίζονται με πανδημία και η νέα δυσκολία για τη φροντίδα των παιδιών που δεν πηγαίνουν πλέον στο σχολείο αυτοπροσώπως.

Βραβεία
-------

Το 2020, η Πάντουα αναγνωρίστηκε από το Γραφείο της Ύπατης Αρμοστείας των Ηνωμένων Εθνών για τα Ανθρώπινα Δικαιώματα ως Περιφερειακή Ηγέτης για την υπεράσπιση των ανθρωπίνων δικαιωμάτων και ειδικότερα για την εκστρατεία της «Φωνές των υπερασπιστών».

Παραπομπές
----------

1. ↑  (Ισπανικά) empleojustoencasa.org/lo-nuevo-detalle.html?code=1485RD8H. Ανακτήθηκε στις 18  Σεπτεμβρίου 2022.
2. 1 2  mexicosposibles.mx/team/marilu-padua-orihuela/.
3. ↑  «MARILU PADUA ORIHUELA – Méxicos Posibles» (στα Ισπανικά). Αρχειοθετήθηκε από το πρωτότυπο στις 17 Μαΐου 2021. Ανακτήθηκε στις 13 Μαρτίου 2021.
4. ↑  «Domestic Workers at the Front-Lines (37)». Αρχειοθετήθηκε από το πρωτότυπο στις 15 Μαρτίου 2021. Ανακτήθηκε στις 15 Μαρτίου 2021.
5. ↑  «MARILU PADUA ORIHUELA – Méxicos Posibles» (στα Ισπανικά). Αρχειοθετήθηκε από το πρωτότυπο στις 17 Μαΐου 2021. Ανακτήθηκε στις 15 Μαρτίου 2021.
6. 1 2  «Mexico: Marilú Padua chosen by the UN as a human rights defender». *Domestic Workers at the Front-Lines* (IDWF) (37). 14 August 2020. Αρχειοθετήθηκε από το πρωτότυπο στις 15 March 2021.. Ανακτήθηκε στις 10 March 2021.
7. ↑  «Trabajadoras del hogar no son inmunes». *www.masreformasmejortrabajo.mx* (στα Ισπανικά). Αρχειοθετήθηκε από το πρωτότυπο στις 15 Μαρτίου 2021. Ανακτήθηκε στις 15 Μαρτίου 2021.
Ο **Λιού Μπου** (Lü Bu) πέθανε στις 7 Φεβρουαρίου του έτους 199. Ο τίτλος ευγενείας του ήταν Φενγκξιάν και ήταν Κινέζος στρατηγός, πολιτικός και πολέμαρχος ο οποίος έζησε κατά την ύστερη δυναστεία των Ανατολικών Χαν της Αυτοκρατορικής Κίνας. Αρχικά ήταν υφιστάμενος του πολέμαρχου Ντινγκ Γιουάν, τον οποίο πρόδωσε και δολοφόνησε αυτομολώντας στον Ντονγκ Ζουό, τον πολέμαρχο που έλεγχε την κεντρική κυβέρνηση των Χαν στις αρχές της δεκαετίας του 190. Το έτος 192, στράφηκε εναντίον και του Ντονγκ Ζουό τον οποίο επίσης σκότωσε μετά από υποκίνηση του Γουάνγκ Γιουν και του Σισάν Ρουί, αργότερα όμως νικήθηκε και απομακρύνθηκε από τους ίδιους τους οπαδούς του Ντονγκ.

Από το 192 έως τις αρχές του 195, ο Λιού Μπου περιπλανήθηκε στην κεντρική και βόρεια Κίνα, αναζητώντας διαδοχικά καταφύγιο σε πολέμαρχους όπως ο Γιουάν Σου, ο Γιουάν Σάο και ο Ζανγκ Γιανγκ. Το έτος 194, κατάφερε να πάρει τον έλεγχο της επαρχίας Γιαν από τον πολέμαρχο Τσάο Τσάο με τη βοήθεια αποστατών από την πλευρά του Τσάο, ο οποίος πήρε πίσω τα εδάφη του μέσα σε δύο χρόνια. Το 195, ο Λιού Μπου στράφηκε εναντίον του Λιού Μπέι, ο οποίος του είχε προσφέρει καταφύγιο στην επαρχία Ξου, όπου και απέσπασε τον έλεγχο της επαρχίας από τον οικοδεσπότη του. Αν και είχε συμφωνήσει σε συμμαχία με τον Γιουάν Σου νωρίτερα, διέκοψε τους δεσμούς μαζί του αφού ο Γιουάν αυτοανακηρύχτηκε αυτοκράτορας - προδοσία εναντίον του αυτοκράτορα Ξιάν του Χαν - και ενώθηκε με τον Τσάο και άλλους σε επίθεση ενάντια στον υποκριτή. Ωστόσο, το 198, τάχθηκε ξανά στο πλευρό του Γιουάν Σου και δέχτηκε επίθεση από τις συνδυασμένες δυνάμεις του Τσάο και του Λιου, με αποτέλεσμα την ήττα του στη Μάχη του Ξιαπί το έτος 199. Συνελήφθη και εκτελέστηκε δια απαγχονισμού με εντολή του Τσάο.

Αν και ο Λιού Μπου περιγράφεται από ιστορικές πηγές καθώς και από ιστορίες φαντασίας ως ένας εξαιρετικά ισχυρός πολεμιστής, ήταν επίσης διαβόητος για την ασταθή συμπεριφορά του. Άλλαζε στρατόπεδο συχνά και πρόδιδε ελεύθερα τους συμμάχους του. Ήταν πάντα καχύποπτος με τους άλλους και δεν μπορούσε να ελέγξει τους υφισταμένους του. Όλοι αυτοί οι παράγοντες οδήγησαν τελικά στην πτώση του. Στο ιστορικό μυθιστόρημα του 14ου αιώνα Ρομάντζο των Τριών Βασιλείων, οι λεπτομέρειες της ζωής του δραματοποιούνται και ορισμένα πλασματικά στοιχεία - συμπεριλαμβανομένου του ρομαντισμού του με τη φανταστική χαρακτήρα Ντιαοτσάν - προστίθενται για να τον απεικονίσουν ως έναν σχεδόν αδιαμφισβήτητο πολεμιστή που ήταν όμως αδίστακτος και παρορμητικός χωρίς ηθική.

Παραπομπές
----------

1. ↑  Ανακτήθηκε στις 24  Ιουνίου 2019.
2. ↑  Κωνσταντάρας, Νίκος (6 Οκτωβρίου 2019). «Τα «Τρία Βασίλεια» σήμερα».
3. ↑  Guanzhong, Luo. *Romance of the Three Kingdoms*. Penguin Books Ltd. ISBN 9780241332771.

Εξωτερικοί σύνδεσμοι
--------------------

* Πολυμέσα σχετικά με το θέμα  Lü Bu στο Wikimedia Commons
Το Πανελλήνιο πρωτάθλημα μεγάλων αποστάσεων 2017 πραγματοποιήθηκε στις 2, 3 και 4 Ιουνίου στην Λίμνη Βεγορίτιδα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 4η φορά στην ιστορία του.

Βαθμολογία Συλλόγων
-------------------

| Θέση | Σύλλογος\* | Βαθμολογία\* |
| --- | --- | --- |
| 1 |  **Ολυμπιακός Σ.Φ.Π.** | 97 |
| 2 |  Ηρακλής | 41 |
| 3 |  Α.Ν.Ο. Γλυφάδας | 41 |

Παραπομπές
----------

1. ↑  Με πρωταθλητή τον Ολυμπιακό και με ανταγωνιστικές κούρσες ολοκληρώθηκαν οι αγώνες Αρχειοθετήθηκε 2017-06-08 στο Wayback Machine. ιστότοπος Κολυμβητικής Ομοσπονδίας Ελλάδας (ΚΟΕ)
Οι **σχέσεις Κύπρου–Ηνωμένων Αραβικών Εμιράτων** είναι οι σχέσεις μεταξύ της Κύπρου και των Ηνωμένων Αραβικών Εμιράτων. Τα ΗΑΕ έχουν πρεσβεία στην Λευκωσία, ενώ η Κύπρος διατηρεί πρεσβεία στο Άμπου Ντάμπ και γενικό προξενείο στο Ντουμπάι. Στον οικονομικό τομέα, οι δύο χώρες συνεργάζονται από το 1960, δεδομένου ότι και οι δύο βρίσκονται στη Μέση Ανατολή. Υπάρχουν δεκάδες Κύπριοι ομογενείς που ζουν και εργάζονται στα ΗΑΕ, κυρίως εργαζόμενοι της Joannou & Paraskevaides.

Κυπριακό Κέντρο Εμπορίου στο Ντουμπάι
-------------------------------------

Ως μέρος του προγράμματος διμερούς προσέλκυσης επενδύσεων, η Κύπρος άνοιξε το Κυπριακό Εμπορικό Κέντρο στο Ντουμπάι, ένα μη κερδοσκοπικό οργανισμό, το 1977.

Παραπομπές
----------

1. ↑  «Archived copy». Αρχειοθετήθηκε από το πρωτότυπο στις 8 Δεκεμβρίου 2010. Ανακτήθηκε στις 29 Δεκεμβρίου 2012.
2. ↑  Cyprus Trade Centre Official Web Site

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διεθνείς σχέσεις της Κύπρου |
| --- |
|  |
| Αφρική | 
* Αλγερία
* Αίγυπτος
 | Εθνόσημο της Κύπρου |
|  |
| Αμερική | 
* Καναδάς
* Ηνωμένες Πολιτείες
 |
|  |
| Ασία | 
* Αρμενία
* Ηνωμένα Αραβικά Εμιράτα
* Ισραήλ
* Κουβέιτ
* Κατάρ
* Λαϊκή Δημοκρατία της Κίνας
* Μπανγκλαντές
* Σαουδική Αραβία
 |
|  |
| Ευρώπη | 
* Βουλγαρία
* Δανία
* Γεωργία
* Γερμανία
* Ελλάδα
* Ηνωμένο Βασίλειο
* Ιρλανδία
* Μάλτα
* Μαυροβούνιο
* Νορβηγία
* Πολωνία
* Ρωσία
* Σερβία
* Σουηδία
* Τσεχία
 |
|  |
| Διαφορές | 
Κυπριακό |
|  |
| Αποστολές | 
Διπλωματικές αποστολές από / προς την Κύπρο |
|  |
| 
Υπουργείο Εξωτερικών |

 |
Ο **Πέτρος της Αραγωνίας** (Αραγωνέζικα : *Pero*, 4 Μαΐου 1152 - Ουέσκα, πριν το 1164) ήταν μεγαλύτερος γιος του Ραϊμόνδου Βερεγγάριου Δ΄ της Βαρκελώνης και της Πετρονίλας της Αραγωνίας. Η μητέρα του ήταν μέλος του Οίκου των Χιμένεθ και κόρη του Ραμίρο Β΄ της Αραγωνίας. Με τον θάνατο του πατέρα του κληρονόμησε την Κομητεία της Σερδάνια, Καρκασσόν και την Ναρμπόν. Μερικές πηγές αναφέρουν ότι επέζησε αλλά δεν υπάρχουν πληροφορίες για το πρόσωπο του. Τα *"Χρονικά των βασιλέων της Ναβάρρας"* ονομάζουν τα τέκνα της Πετρονίλας με τη σειρά ως εξής: Πέτρος, Αλφόνσος Β΄ της Αραγωνίας, Ραϋμόνδος Βερεγγάριος Γ΄ της Προβηγκίας, Πέτρος, Σάντσο της Προβηγκίας και Ντούλτσε, σύζυγος τού Σάντσο Α΄ της Πορτογαλίας.

Διαφωνίες για τον θάνατο του
----------------------------

Ο Πέτρος πήρε τον τίτλο του κόμη της Σερδάνιας, του Καρκασσόν και της Ναρμπόν. Μερικές πηγές αναφέρουν ότι πέθανε το 1157 λίγο μετά τον θάνατο του Βασιλιά της Καστίλης Αλφόνσο τον Αυτοκράτορα. Την επόμενη χρονιά γεννήθηκε ο τρίτος αδελφός του που πήρε το όνομα επίσης Πέτρος πιθανότατα για να τιμήσουν οι γονείς του τον μνήμη του (1158). Το βέβαιο είναι ότι ο μεγαλύτερος Πέτρος είχε πεθάνει στις 18 Ιουλίου 1164, την ίδια χρονιά η μητέρα του παραιτήθηκε υπέρ του δεύτερου αδελφού του Ραϋμόνδου Βερεγγάριου που έγινε βασιλιάς της Αραγωνίας ως Αλφόνσος Β΄. Τα *"Χρονικά των Βασιλέων της Ναβάρρας"* καταγράφουν τον θάνατο του στην Ουέσκα.

Παραπομπές
----------

1. ↑  Bruno Aguilera Barchet, A History of Western Public Law: Between Nation and State, (Springer, 2015), 159.
2. ↑  Fredric L. Cheyette, Ermengard of Narbonne and the World of the Troubadours, (Cornell University Press, 2001), 253.
3. ↑  Thomas N. Bisson, Medieval France and her Pyrenean Neighbours: Studies in Early Institutional History, (The Hambledon Press, 1989), 131.
4. ↑  Fredric L. Cheyette, Ermengard of Narbonne and the World of the Troubadours, (Cornell University Press, 2001), 253.
5. ↑  "Corónicas Navarras". 1 (10). between 1152 and 1186.
6. ↑  Bruno Aguilera Barchet, A History of Western Public Law: Between Nation and State, (Springer, 2015), 159.
7. ↑  "Corónicas Navarras". 1 (10). between 1152 and 1186.

Πηγές
-----

* Bruno Aguilera Barchet, A History of Western Public Law: Between Nation and State, (Springer, 2015)
* Fredric L. Cheyette, Ermengard of Narbonne and the World of the Troubadours, (Cornell University Press, 2001)
* Thomas N. Bisson, Medieval France and her Pyrenean Neighbours: Studies in Early Institutional History, (The Hambledon Press, 1989)
Συντεταγμένες: 38°52′50″N 21°0′39″E﻿ / ﻿38.88056°N 21.01083°E﻿ / 38.88056; 21.01083

Ο **Δρυμός** ήταν κωμόπολη της αρχαίας Ακαρνανίας.

Ερείπια της κωμόπολης βρίσκονται στο Παλαιοκκλήσιο, 2 χιλιόμετρα μακριά από τον Αμβρακικό κόλπο. Έχουν ανακαλυφθεί λείψανα παλαιοβυζαντινών βασιλικών, αγγεία, και αγάλματα. Οι γραπτές μαρτυρίες αναφέρουν την ύπαρξη τοπικού επισκόπου τον 5ο αιώνα.

Παραπομπές
----------

1. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 54, καθώς και συνοδευτικές σημειώσεις καταλόγου.
2. 1 2  Myrto Veikou (2012). *Byzantine Epirus*. Leiden: Brill. σελίδες 420–421. ISBN 978-90-04-22151-2.
3. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .

Πηγές
-----

 Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «απαραίτητος τίτλος λήμματος». *Dictionary of Greek and Roman Geography*. Λονδίνο: John Murray. 

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Ο **ζ (ζήτα) Αιγόκερω** (*Zeta Capricorni, ζ Cap*) είναι ο πέμπτος σε φωτεινότητα αστέρας του αστερισμού Αιγόκερω. Αποτελεί διπλό αστρικό σύστημα, δηλαδή δύο αστέρες που περιφέρονται γύρω από το κοινό κέντρο μάζας τους υπό την επίδραση της αμοιβαίας τους βαρύτητας, κάτι που αποκαλύπτεται από το φάσμα του (φασματοσκοπικώς διπλός αστέρας). Ο κύριος αστέρας, ο **ζ Αιγόκερω A**, είναι ένας κίτρινος γίγαντας, ενώ ο συνοδός (ο λιγότερο φωτεινός αστέρας) είναι λευκός νάνος. Το όλο σύστημα απομακρύνεται από τη Γη με μέση ταχύτητα 2,10 χιλιόμετρα ανά δευτερόλεπτο (7.560 χιλιόμετρα την ώρα). Απέχει από τη Γη περίπου 390 έτη φωτός, τιμή από την οποία υπολογίζεται ότι έχει απόλυτο μέγεθος −1,59.

Ο ζ Αιγόκερω Α
--------------

Ο ζ Cap A θεωρείται ένα από τα κυριότερα παραδείγματα αστέρα βαρίου. Οι αστέρες βαρίου έχουν, μεταξύ άλλων, υπεραφθονία μορίων άνθρακα (όπως το C2) και διάφορων βαρέων στοιχείων που δημιουργούνται από σύλληψη αργών νετρονίων (όχι μόνο βαρίου). Ειδικότερα, ο ζ Αιγόκερω A έχει ασυνήθιστα μεγάλη περιεκτικότητα σε πρασεοδύμιο.

Η μάζα του αστέρα εκτιμάται στο τετραπλάσιο της ηλιακής μάζας, ενώ η διάμετρός του σε 29 φορές περίπου τη διάμετρο του Ήλιου ή 41 εκατομμύρια χιλιόμετρα. Η απόλυτη λαμπρότητά του είναι 490 φορές μεγαλύτερη από αυτή του Ήλιου, ενώ η επιφανειακή θερμοκρασία του ανέρχεται σε περίπου 5.400 K.

Ο ζ Αιγόκερω Β
--------------

Ο συνοδός έχει περίπου τη μάζα του Ήλιου, δηλαδή μόλις το 1/4 της μάζας του άλλου αστέρα, και επιφανειακή θερμοκρασία 23.000 K. Ολοκληρώνει μία περιφορά κάθε 2.378,2 γήινες ημέρες (6,5 έτη περίπου) σε ελλειπτική τροχιά με εκκεντρότητα 0,2821.

Παραδοσιακή ονομασία
--------------------

Στην παλαιά κινεζική αστρονομία, με τη γενική ονομασία十二國 (Shíer Guó), δηλαδή τα «12 Κράτη» αναφέρεται μία ομάδα αστέρων του Αιγόκερω, οι οποίοι έφεραν ονόματα ισάριθμων αρχαίων φεουδαρχικών κρατιδίων της Κίνας. Σε αυτούς ανήκει και ο ζ Αιγόκερω, που αντιστοιχούσε στο κρατίδιο Γιαν (燕), μαζί με τον νι Οφιούχου.

Παραπομπές
----------

1. ↑  Holberg, J.B.; Oswalt, T.D.; Sion, E.M.; Barstow, M.A.; Burleigh, M.R. (2013): "Where are all the Sirius-like binary systems?", *Monthly Notices of the Royal Astron. Society*, τόμ. 435, σελ. 2077
2. ↑  *中國星座神話*, του 陳久金, έκδ. 台灣書房出版有限公司, 2005, ISBN 978-986-7332-25-7
3. ↑  Richard Hinckley Allen: *Star Names — Their Lore and Meaning*: Capricornus
4. ↑  «天文教育資訊網 2006 年 6 月 23 日». Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 12 Οκτωβρίου 2017.

Εξωτερικοί σύνδεσμοι
--------------------

* «HD 204075 -- Star in double system». *SIMBAD Astronomical Database*. Ανακτήθηκε στις 1 Απριλίου 2007.
* Jim Kaler: Zeta Capricorni


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Zeta Capricorni  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Την πρώτη ατομική βόμβα την εφτιαξς ο 
Ain styne το 42 η το 43

Παραπροϊόντα
------------

Στα παραπροϊόντα της σχάσης περιλαμβάνονται και νετρόνια,που μπορούν να προκαλέσουν σχάσεις δημιουργώντας έτσι μια αυτοσυντηρούμενη αλυσιδωτή αντίδραση η οποία σε ελεγχόμενη, χαμηλή ταχύτητα παράγει εκμεταλλεύσιμη ενέργεια. Σε μη ελεγχόμενη μεγάλη ταχύτητα προκαλεί έκρηξη της οποίας η ισχύς είναι μεγαλύτερη από κάθε έκρηξη που προέρχεται από χημικές αντιδράσεις, γεγονός που βρίσκει χρήση στην κατασκευή πυρηνικών όπλων.

Η σχάση
-------

Η σχάση μπορεί να είναι αυθόρμητη ή να προκληθεί από άλλη αντίδραση. Ένας βαρύς πυρήνας μπορεί να κατεβάσει την συνολική του ενέργεια αν χωριστεί σε μικρότερους πυρήνες αλλά το φράγμα δυναμικού που πρέπει να περάσει για να το επιτύχει είναι τόσο μεγάλο που καθιστά τέτοια γεγονότα πολύ σπάνια. Για παράδειγμα ο χρόνος ημιζωής για την σχάση τού 232U είναι κάπου 100 τρισεκατομμύρια χρόνια. Την ίδια στιγμή ο χρόνος ημιζωής του για α-διάσπαση είναι λιγότερο από 3 χρόνια (Το κανάλι τής αυθόρμητης σχάσης δεν γίνεται σημαντικό πριν Α>240). Πρώτα όμως ανακαλύφθηκε η σχάση που προκαλείται από προηγούμενη αντίδραση. Το γνωστότερο παράδειγμα είναι τού 235U που αντιδρά με θερμικά νετρόνια. Συντίθεται ένας πυρήνας 236U\* (ο αστερίσκος δηλώνει ότι βρίσκεται σε διεγερμένη κατάσταση). Η ενέργεια τής διέγερσης που αποκτήθηκε από την σύλληψη τού νετρονίου θέτει ολόκληρο τον πυρήνα σε ταλάντωση και ως αποτέλεσμα προκαλείται σχάση σε πλήθος διαφορετικών προϊόντων. Ένα τυπικό κανάλι είναι η αντίδραση:

{\displaystyle ~\_{~92}^{235}U+n\rightarrow \_{36}^{92}Kr+\_{~56}^{142}Ba+2n}
Η ενέργεια που απελευθερώνεται σε αυτό το παράδειγμα είναι κάπου 180 MeV. Τα δύο νετρόνια που παράγονται σε αυτό το παράδειγμα (την στιγμή τής σχάσης) λέγονται *άμεσα νετρόνια* και σε αντιδιαστολή με τα *καθυστερημένα νετρόνια* που θα παραχθούν μέσω τών θυγατρικών 92Kr 142Ba (ή παραγώγων τους) οι οποίοι έχουν πλεόνασμα νετρονίων (τα βαρύτερα σταθερά ισότοπά τους είναι τα ισότοπα του Κρυπτού 86Kr και του Βαρίου 138Ba).

Η διάσπαση του ατόμου επιτεύχθηκε για πρώτη φορά από τον Φριτς Στράσσμαν το 1938, ενώ είχε προηγούμενα μελετηθεί θεωρητικά από τον Ενρίκο Φέρμι το 1934.

Δείτε επίσης
------------

* Πυρηνική Φυσική
* Πυρηνική αντίδραση
* Πυρηνική ενέργεια
* Πυρηνική σύντηξη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85092983
* GND: 4130670-3
* BNF: cb119778900 (data)
* NDL: 00562378
* BNE: XX552438

 |

 |
Ο **Ποδοσφαιρικός Όμιλος Αλεξανδρούπολης** (Αλεξανδρούπολη FC, ή ΠΟ Αλεξανδρούπολης ή απλά Αλεξανδρούπολη), είναι αθλητικός σύλλογος που εδρεύει στην πόλη της Αλεξανδρούπολης. Δραστηριοποιείται στο άθλημα του ποδοσφαίρου και προέκυψε το 2019 από τη συνεργασία των συλλόγων Α.Ο. Ένωση Άνθειας - Αρίστεινου και Α.Ο. Θράκης. 

Η Ένωση Άνθειας Αρίστεινου είχε τερματίσει 2η στο πρωτάθλημα ΕΠΣ Έβρου της περιόδου 2018-19, αλλά προβιβάστηκε στη Γ΄ Εθνική, αναπληρώνοντας τον πρωταθλητή Ορέστη Ορεστιάδας που επέλεξε να παραμείνει στο τοπικό πρωτάθλημα. Ο ΑΟ Θράκης συμμετείχε από το 2014 στα εθνικά πρωταθλήματα με γυναικεία ομάδα και από το 2017 απορροφώντας τον Α.Ο. Αλεξανδρούπολης (Άλεξ) δημιούργησε και αντρικό τμήμα. Μετά τη συνεργασία η ομάδα που αρχικά αναφέροταν ως Ένωση Αλεξανδρούπολης ή Αλεξανδρούπολη FC την περίοδο 2019-20 συμμετείχει στα πρωταθλήματα Γ΄ Εθνικής τόσο των ανδρών (στη θέση της Ένωσης Άνθειας - Αρίστεινου) όσο και των γυναικών (στη θέση του Α.Ο. Θράκης).

Η γυναικεία ομάδα την επόμενη αγωνιστική περίοδο αδρανοποιήθηκε, ενώ η ανδρική από τη σεζόν 2019-2020 έως την σεζόν 2022-2023 αγωνιζόταν στη Γ' Εθνική κατηγορία, χρησιμοποιώντας ως έδρα το γήπεδο «Φώτης Κοσμάς». Την σεζόν 2023-24 κατέκτησε το πρωτάθλημα της Ε.Π.Σ. Έβρου.

Τίτλοι
------

* **Πρωτάθλημα Ε.Π.Σ. Έβρου: (1)**
	+ 2023-24
* **Κύπελλο Ε.Π.Σ. Έβρου: (2)**
	+ 2021-22, 2022-23

Παραπομπές
----------

1. ↑  Πανταζής, Κοσμάς (3 Αυγούστου 2019). «Στις 6/8 δηλώνει συμμετοχή στη Γ' Εθνική η «Ένωση Αλεξανδρούπολης»». *SportsAddict.gr - Αθλητικά νέα της Θράκης*. Ανακτήθηκε στις 5 Σεπτεμβρίου 2019.
2. ↑  Πανταζής, Κοσμάς (11 Αυγούστου 2019). «Κάλεσμα της Ένωσης Αλεξ/πολης για Γ' Εθνική ανδρών & γυναικών!». *SportsAddict.gr - Αθλητικά νέα της Θράκης*. Ανακτήθηκε στις 5 Σεπτεμβρίου 2019.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Ελλάδα
 |

 |
Ο **Μπαλιάν Γ΄**, γαλλ. Balian (απεβ. 1247) από τον Οίκο του Ιμπελέν ήταν κύριος της Βηρυτού (1236-1247).

Βιογραφία
---------

Ήταν ο πρωτότοκος γιος του Ιωάννη Α΄ κυρίου της Βηρυτού και της Μελισσάνθης, κόρης του Γκυ κυρίου του Αρσούφ. Από τον πατέρα του ανέλαβε την αρχηγία των ευγενών στον Πόλεμο των Λομβαρδών και πολέμησε εναντίον των πρακτόρων του Φρειδερίκου Β΄ των Χοενστάουφεν της Γερμανίας.

Ήταν πολεμιστής από νεαρή ηλικία. Στη μάχη του Αγκρίντι το 1232, αν και μπορούσε να μείνει στην οπισθοφυλακή με τον πατέρα του και τον βασιλιά της Κύπρου, πήγε εμπρός, δίπλα στον μικρότερο αδελφό του Ούγο διοικητή της πρώτης επίθεσης (ή στον Ανσώ ντε Μπρη διοικητής της δεύτερης επίθεσης). Εκεί κέρδισε φήμη, υπερασπίζοντας ένα πέρασμα έναντι των Λομβαρδών. Στις *Πράξεις της Κύπρου* μία ιστορία λέει, ότι χτύπησε έναν Λομβαρδό τόσο δυνατά, ώστε ο ίδιος έφυγε από το άλογό του.

Οδήγησε τον Οίκο του στην πολιορκία της Τύρου το 1242. Υποστηρίχθηκε από τον Φίλιππο της Νοβάρα και τον Φίλιππο του Μονφόρ και προσέλαβε μισθοφόρους και γαλέρες στην επιχείρηση.

Οικογένεια
----------

Νυμφεύτηκε την Εσίβα ντε Μονφωκόν, κόρη του Βάλτερ του Μονμπελιάρ αντιβασιλιά της Κύπρου και κοντόσταυλου της Ιερουσαλήμ και είχε τέκνα:

* Ούγος απεβ. 1254, πρίγκιπας της Γαλιλαίας, νυμφεύτηκε τη Μαρία των Μονμπελιάρ.
* Ιωάννης Β΄ απεβ. 1264, κύριος της Βηρυτού.
* Ισαβέλλα, παντρεύτηκε τον Ερρίκο Α΄ των Εμπριάκο, κύριο του Ζιμπλέ (Βύβλου).

Πηγές
-----

* Marshall, Christopher. Warfare in the Latin East, 1192–1291. Cambridge University Press, 1992.

Αναφορές σε πηγές
-----------------

1. 1 2 3 4 5 6 7 8 9 10 11 12 13 14 15  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 14  Νοεμβρίου 2018.
Ο **Μιχαήλ Κωνσταντίνος Λεμός** (γεν. τον Μάιο του 1955) είναι Έλληνας εφοπλιστής που ζει στο Λονδίνο. Είναι ιδιοκτήτης της ναυτιλιακής επιχείρησης CM Lemos, την οποία κληροδότησε από τον πατέρα του Κωνσταντίνο. 

Ο Μιχαήλ Λεμός γεννήθηκε στις 30 Μαΐου 1955 στις Οινούσσες.

Ο Λεμός και οι δύο αδερφές του κληρονόμησαν μια περιουσία ύψους 1.1 δισεκατομμυρίων λιρών από τον πατέρα τους. Σύμφωνα με τον Κατάλογο Πλουσίων της Sunday Times για το 2014, η καθαρή αξία της περιουσίας του Μιχαήλ Λεμού ανέρχεται στις 605 εκατομμύρια λίρες.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για μία θητεία.

Δείτε επίσης
------------

* Οικογένεια Λεμού

Παραπομπές
----------

1. ↑  «London Steam Ship Owners Mutual Insurance». *Companies House*. Ανακτήθηκε στις 10 Αυγούστου 2015.
2. ↑  «The Rich List». *The Sunday Times* (page 30). 18 May 2014.
3. ↑  «Τα 262 εκλεγέντα μέλη των Διοικητικών Συμβουλίων της ΕΕΕ (1916 - 2025)». Ένωση Ελλήνων Εφοπλιστών. Ανακτήθηκε στις 23 Μαρτίου 2024.
Ο **Ριμ-Σιν Α΄**, γιος του Ελαμίτη ισχυρού άντρα Κουντούρ-Μαντούκ ήταν βασιλιάς της Σουμεριακής πόλης-κράτους της Λάρσας την περίοδο (1822 π.Χ. - 1763 π.Χ.) σύμφωνα με τη Μέση Χρονολόγηση ή την περίοδο (1758 π.Χ. - 1699 π.Χ.) σύμφωνα με την Νέα Χρονολόγηση. Θεωρείται ο τελευταίος Σουμέριος μονάρχης και ο μακροβιότερος σε όλη την ιστορία των πόλεων της Σουμερίας, ήταν σύγχρονος του Χαμουραμπί της Βαβυλώνας. Η βασιλεία του ξεκίνησε την χρονιά που διαδέχθηκε τον αδελφό του Γουαράντ-Σιν (1822 π.Χ.), αμέσως επέκτεινε το κράτος του με επιθέσεις στις γειτονικές πόλεις Ουρούκ, Ισίν και τη Βαβυλώνα, η πόλη έγινε τόσο μεγάλη και πλούσια που ανησύχησαν έντονα όλοι οι γείτονες της. Ο βασιλιάς της Ισίν, ο κυβερνήτης της Ουρούκ και ο κυβερνήτης της Βαβυλώνας συμμάχησαν εναντίον του, ο Ριμ-Σιν τους συνέτριψε και κατέλαβε σταδιακά ολόκληρη την Μεσοποταμία. 

Οι κατακτήσεις ολοκληρώθηκαν με την καταστροφή της Ντερ και τη λεηλασία της Ουρούκ, αλλά χάρισε τη ζωή στους κατοίκους της (1801 π.Χ.). Αργότερα (1797 π.Χ.) επιτέθηκε στην Ισίν και κατάκτησε την πρωτεύουσά της (1792 π.Χ.). Η νίκη αυτή ήταν τόσο σημαντική που η ημερομηνία της απομνημονευόταν κάθε χρόνο μέχρι το τέλος της βασιλείας του. O νέος πανίσχυρος Αμορίτης βασιλιάς της Βαβυλώνας Χαμουραμπί επιτέθηκε και κατέκτησε την Ισίν (1787 π.Χ.), η πληροφορία ωστόσο θεωρείται υπερβολική, καθώς ήταν μόνο μια επιδρομή. Ο Χαμουραμπί στράφηκε εναντίον του Ριμ-Σιν (1764 π.Χ.) όταν αρνήθηκε να του στείλει βοήθεια εναντίον του Ελάμ, αν και του την είχε υποσχεθεί επειδή ήταν σύμμαχοι. Ο Χαμουραμπί εισήλθε με στρατό στη Λάρσα και την κατέλαβε (1763 π.Χ.) ύστερα από εξάμηνη πολιορκία, ο Ριμ-Σιν Α΄ δραπέτευσε, αλλά αργότερα συνελήφθη και πέθανε υπέργηρος στη φυλακή.

Παραπομπές
----------

1. ↑  Ανακτήθηκε στις 29  Ιουνίου 2021.
2. ↑  Fitzgerald, Madeleine (2002). The Rulers of Larsa
3. ↑  Segrist, Marcel (1990). Larsa Year Names. Andrews University Press
4. ↑  Grice, E.M.; Keiser, C.E.; Jastrow, M. (1979). Chronology of the Larsa dynasty. AMS Press
5. ↑  Van de Mieroop, Marc (2005). King Hammurabi of Babylon. Malden, Ma: Blackwell Publishing. σσ. 31–39
6. ↑
7. ↑
8. ↑  Bauer, Susan Wise (2007). History of the Ancient World. W.W. Norton & Company, Inc.

Πηγές
-----

* Bauer, Susan Wise (2007). History of the Ancient World. W.W. Norton & Company, Inc.
* Fitzgerald, Madeleine (2002). The Rulers of Larsa
* Segrist, Marcel (1990). Larsa Year Names. Andrews University Press
* Grice, E.M.; Keiser, C.E.; Jastrow, M. (1979). Chronology of the Larsa dynasty. AMS Press
* Van de Mieroop, Marc (2005). King Hammurabi of Babylon. Malden, Ma: Blackwell Publishing.
Η **Μαρία Αγγελικούση** είναι Ελληνίδα εφοπλίστρια και διευθύνουσα σύμβουλος του Ομίλου Αγγελικούση.

Είναι κόρη του Γιάννη Αγγελικούση. Σπούδασε ιατρική στο Πανεπιστήμιο της Οξφόρδης και εργάστηκε στο Εθνικό Σύστημα Υγείας του Ηνωμένου Βασιλείου.

Το 2008 εντάχθηκε στην οικογενειακή ναυτιλιακή εταιρεία και το 2021, μετά τον θάνατο του πατέρα της, ανέλαβε τα ηνία του Ομίλου Αγγελικούση.

Είναι η δεύτερη πλουσιότερη Ελληνίδα στον κόσμο με περιουσία που υπολογίζεται σε 6,3 δισεκατομμύρια δολάρια. Στη Lloyd's List για το 2023 η Αγγελικούση κατέλαβε την 12η θέση.

Το 2023 παρέλαβε το βραβείο της Lloyd's για το «πλοίο της χρονιάς» για το υπερδεξαμενόπλοιο VLCC διπλού καυσίμου «Antonis I. Angelicoussis».

Είναι μέλος του διοικητικού συμβουλίου της Ένωσης Ελλήνων Εφοπλιστών.

Παραπομπές
----------

1. 1 2 3  «Maria Angelicoussis». Forbes. Ανακτήθηκε στις 15 Μαρτίου 2024.
2. ↑  Μαργαρίτη, Λίλιαν (12 Δεκ 2023). «Lloyd’s List 2023: Οι 14 Έλληνες και Ελληνίδες που περιλαμβάνονται στο top 100 της παγκόσμιας ναυτιλίας». *Mononews*.. Ανακτήθηκε στις 15 Μαρτίου 2024.
3. ↑  «13 – Ship of the Year – Antonis I. Angelicoussis». greekshippingawards.gr. Ανακτήθηκε στις 23 Μαρτίου 2024.
4. ↑  «Διοικητικό Συμβούλιο της Ένωσης Ελλήνων Εφοπλιστών». Ένωση Ελλήνων Εφοπλιστών. Ανακτήθηκε στις 15 Μαρτίου 2024.